ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๒/๒๕๕๑เรื่องหลักสูตรความรู้เกี่ยวกับการซื้อขายล่วงหน้าสำหรับนักวิเคราะห์การซื้อขายล่วงหน้า อาศัยอำนาจตามความในข้อ ๓ (๑) วรรคสามแห่งประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน ๑/๒๕๔๙เรื่อง หลักเกณฑ์ วิธีการและเงื่อนไขในการจัดให้มีนักวิเคราะห์การซื้อขายล่วงหน้าลงวันที่ ๑๐ มีนาคม พ.ศ. ๒๕๔๙ซึ่งแก้ไขเพิ่มเติมโดยประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๑/๒๕๕๐ เรื่อง หลักเกณฑ์ วิธีการและเงื่อนไขในการจัดให้มีนักวิเคราะห์การซื้อขายล่วงหน้า(ฉบับที่ ๒) ลงวันที่ ๑๒ มกราคม พ.ศ. ๒๕๕๐และประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน ๔/๒๕๕๐ เรื่องหลักเกณฑ์ วิธีการและเงื่อนไขในการจัดให้มีนักวิเคราะห์การซื้อขายล่วงหน้า(ฉบับที่ ๓) ลงวันที่ ๒๗ พฤศจิกายน พ.ศ. ๒๕๕๐สำนักงานคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ให้ยกเลิกประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๒/๒๕๔๙ เรื่อง หลักสูตรความรู้เกี่ยวกับการซื้อขายล่วงหน้าสำหรับนักวิเคราะห์การซื้อขายล่วงหน้าลงวันที่ ๑๐ มีนาคม พ.ศ. ๒๕๔๙ประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน ๒/๒๕๕๐ เรื่องหลักสูตรความรู้เกี่ยวกับการซื้อขายล่วงหน้าสำหรับนักวิเคราะห์การซื้อขายล่วงหน้า(ฉบับที่ ๒) ลงวันที่ ๑๒ มกราคม พ.ศ. ๒๕๕๐และประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน ๕/๒๕๕๐เรื่องหลักสูตรความรู้เกี่ยวกับการซื้อขายล่วงหน้าสำหรับนักวิเคราะห์การซื้อขายล่วงหน้า(ฉบับที่ ๓) ลงวันที่ ๒๗ พฤศจิกายน พ.ศ. ๒๕๕๐การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๒ในประกาศนี้สำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๓ นักวิเคราะห์การซื้อขายล่วงหน้าตามประกาศนี้ได้แก่ นักวิเคราะห์การซื้อขายล่วงหน้าที่มีคุณสมบัติ ดังต่อไปนี้(๑)สำเร็จการศึกษาไม่ต่ำกว่าปริญญาตรีหรือเทียบเท่า สาขาบริหารธุรกิจ การเงิน การคลังบัญชีหรือเศรษฐศาสตร์ หรือ(๒) เป็นหรือเคยเป็นบุคคลที่ทำหน้าที่ติดต่อชักชวน ให้คำแนะนำหรือวางแผนการลงทุนในธุรกิจหลักทรัพย์ให้แก่ผู้ลงทุนหรือดำเนินการอย่างอื่นในทำนองเดียวกันแก่ผู้ลงทุนที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือ(๓) เป็นหรือเคยเป็นบุคคลที่ทำหน้าที่ติดต่อชักชวน ให้คำแนะนำหรือวางแผนการลงทุนในธุรกิจสัญญาซื้อขายล่วงหน้าให้แก่ผู้ลงทุนหรือดำเนินการอย่างอื่นในทำนองเดียวกันแก่ผู้ลงทุนที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือ(๔)เป็นบุคคลผู้มีอำนาจจัดการกิจการที่รับผิดชอบงานในสายงานเกี่ยวกับการติดต่อ ชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าหรือการวิเคราะห์การซื้อขายล่วงหน้าหรือ(๕)เป็นหรือเคยเป็นผู้ที่ทำหน้าที่วิเคราะห์การซื้อขายล่วงหน้าให้แก่นายหน้าซื้อขายล่วงหน้าหรือ(๖)ผ่านการอบรมหลักสูตรการซื้อขายล่วงหน้าจากองค์กรในต่างประเทศที่สำนักงานให้การยอมรับหรือได้รับความเห็นชอบหรือได้รับการขึ้นทะเบียนเป็นผู้ที่ทำหน้าที่ในทำนองเดียวกับนักวิเคราะห์การซื้อขายล่วงหน้าจากองค์กรในต่างประเทศที่สำนักงานให้การยอมรับหรือ(๗)ผ่านการอบรมและทดสอบหลักสูตรจากสมาคมนักวิเคราะห์หลักทรัพย์หรือสถาบันพัฒนาความรู้ตลาดทุนหลักสูตร Certified Investment andSecurities Analysis (CISA) ตั้งแต่ระดับ๑ ขึ้นไป หรือ CFA Institute หลักสูตรChartered Financial Analyst(CFA) ตั้งแต่ระดับ ๑ ขึ้นไป หรือ(๘)เป็นหรือเคยเป็นบุคคลที่ทำหน้าที่วิเคราะห์การซื้อขายสัญญาซื้อขายล่วงหน้าที่ได้รับการขึ้นทะเบียนหรือได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ข้อ ๔นักวิเคราะห์การซื้อขายล่วงหน้าตามข้อ๓ (๑) (๒) (๓) (๔) หรือ (๕) ต้องผ่านการอบรมหรือศึกษา และทดสอบหลักสูตรดังต่อไปนี้และต้องผ่านการอบรมหรือศึกษา และทดสอบหลักสูตรของสำนักงานหรือองค์กรที่ได้รับมอบหมายจากสำนักงานในส่วนของความรู้เกี่ยวกับกฎระเบียบที่เกี่ยวข้องกับธุรกิจการซื้อขายสินค้าเกษตรล่วงหน้าด้วย(๑) หลักสูตรจากสถาบันพัฒนาความรู้ตลาดทุน (ThailandSecurities Institute (TSI)) อย่างใดอย่างหนึ่งดังต่อไปนี้(ก) หลักสูตรผู้เชี่ยวชาญการลงทุนในหลักทรัพย์ (MIP)ในส่วนของวิชาความรู้เบื้องต้นเกี่ยวกับตราสารอนุพันธ์ (DR1)และวิชาการวิเคราะห์ตราสารอนุพันธ์ (DR2)(ข)หลักสูตรการพัฒนาบุคลากรด้านการจัดการเงินทุนสัญญาซื้อขายล่วงหน้า (FM)(ค) หลักสูตรนักวิเคราะห์สัญญาซื้อขายล่วงหน้าเพื่อขึ้นทะเบียนเป็นผู้วิเคราะห์อนุพันธ์(DA) หรือ(๒) หลักสูตรจากสำนักงานหรือองค์กรที่ได้รับมอบหมายจากสำนักงานข้อ ๕นักวิเคราะห์การซื้อขายล่วงหน้าตามข้อ๓ (๖) (๗) หรือ (๘) ต้องผ่านการอบรมหรือศึกษา และทดสอบหลักสูตรของสำนักงานหรือองค์กรที่ได้รับมอบหมายจากสำนักงานในส่วนของความรู้เกี่ยวกับกฎระเบียบที่เกี่ยวข้องกับธุรกิจการซื้อขายสินค้าเกษตรล่วงหน้าข้อ ๖[๑]ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๒ พฤษภาคม พ.ศ. ๒๕๕๑ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๔๑/๒๘ ตุลาคม ๒๕๕๒